โปรดเกล้าฯ พ.ร.บ.งบฯ ปี 63 วงเงิน 3.2 ล้านล้านบาท
ราชกิจจานุเบกษา เผยแพร่ พ.ร.บ.งบประมาณรายจ่ายประจำปีงบประมาณ พ.ศ. 2563 จำนวน 3.2 ล้านล้าน
ราชกิจจานุเบกษา เผยแพร่ พ.ร.บ.งบประมาณรายจ่ายประจำปีงบประมาณ พ.ศ. 2563 จำนวน 3.2 ล้านล้าน
26 ก.พ. 2563

เว็บไซต์ราชกิจจานุเบกษา เผยแพร่พระราชบัญญัติงบประมาณรายจ่ายประจำปีงบประมาณ พ.ศ. 2563  โดยระบุว่า  พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อม ให้ประกาศว่า
โดยที่เป็นการสมควรตั้งงบประมาณรายจ่ายประจำปีงบประมาณ พ.ศ.2563  จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา โดยพระราชบัญญัติดังกล่าวให้ใช้บังคับต้ังแต่วันที่ 1 ต.ค.2562 เป็นต้นไป ซึ่งเป็นเงินงบประมาณจำนวน 3,200,000,000,000 บาท
ประกอบด้วย งบกลาง 518,770 ล้านบาท , สำนักนายกรัฐมนตรีและหน่วยงานในกำกับ 29,823 ล้านบาท , กระทรวงกลาโหม 124,400 ล้านบาท , กระทรวงการคลัง 13,903 ล้านบาท , กระทรวงการต่างประเทศ 4,940 ล้านบาท , กระทรวงการท่องเที่ยวและกีฬา 3,384 ล้านบาท , กระทรวงการพัฒนาสังคมและความมั่นคงของมนุษย์ 17,795 ล้านบาท , กระทรวงการอุดมศึกษา วิทยาศาสตร์ วิจัยและนวัตกรรม 47,890 ล้านบาท , กระทรวงเกษตรและสหกรณ์ 31,644 ล้านบาท ,
กระทรวงคมนาคม 54,211 ล้านบาท , กระทรวงดิจิทัลเพื่อเศรษฐกิจและสังคม 4,481 ล้านบาท , กระทรวงทรัพยากรธรรมชาติและสิ่งแวดล้อม 12,471 ล้านบาท , กระทรวงพลังงาน 1,312 ล้านบาท , กระทรวงพาณิชย์ 4,227 ล้านบาท , กระทรวงมหาดไทย 288,459 ล้านบาท , กระทรวงยุติธรรม 13,865 ล้านบาท , กระทรวงวัฒนธรรม 4,813 ล้านบาท , กระทรวงศึกษาธิการ 132,834 ล้านบาท , กระทรวงสาธารณสุข 26,730 ล้านบาท , กระทรวงอุตสาหกรรม 2,108 ล้านบาท
ส่วนราชการไม่สังกัดสำนักนายกรัฐมนตรี กระทรวงหรือทบวง และหน่วยงานภายใต้การควบคุมดูแลของนายกรัฐมนตรี 46,242 ล้านบาท , จังหวัดและกลุ่มจังหวัด 23,597 ล้านบาท , รัฐวิสาหกิจ 88,164 ล้านบาท , หน่วยงานของรัฐสภา 5,032 ล้านบาท , หน่วยงานของศาล 7,080 ล้านบาท , หน่วยงานขององค์กรอิสระและองค์กรอัยการ 4,737 ล้านบาท , องค์กรปกครองส่วนท้องถิ่น 54,112 ล้านบาท , หน่วยงานอื่นของรัฐ จำนวน 304 ล้านบาท , สภากาชาดไทย 10,619 ล้านบาท , ส่วนราชการในพระองค์ 7,685 ล้านบาท
นอกจากนี้ มีการจัดสรรงบประมาณสำหรับแผนงานบูรณาการขับเคลื่อนการแก้ไขปัญหาจังหวัดชายแดนภาคใต้ , แผนงานบูรณาการเขตพัฒนาพิเศษภาคตะวันออก , แผนงานบูรณาการจัดการมลพิษและสิ่งแวดล้อม , แผนงานบูรณาการเตรียมความพร้อมเพื่อรองรับสังคมสูงวัย , แผนงานบูรณาการบริหารจัดการทรัพยากรน้ำ , แผนงานบูรณาการป้องกัน ปราบปรามและบำบัดรักษาผู้ติดยาเสพติด , แผนงานบูรณาการพัฒนาคุณภาพการศึกษาและการเรียนรู้ , แผนงานบูรณาการพัฒนาด้านคมนาคมและระบบโลจิสติกส์ , แผนงานบูรณาการพัฒนาผู้ประกอบการและวิสาหกิจขนาดกลางและขนาดย่อมสู่สากล , แผนงานบูรณาการพัฒนาพื้นที่เขตเศรษฐกิจพิเศษ เป็นต้น
ผู้รับสนองพระบรมราชโองการ พล.อ.ประยุทธ์ จันทร์โอชา นายกรัฐมนตรี
http://www.ratchakitcha.soc.go.th/DATA/PDF/2563/A/015/T_0001.PDF